Ribe Stifts Adresseaviser, 1847-08-06
Om Kunstnargillets Afskedsfest for Oehlenschlæger i Stockholm berettes: Blandt de Tilstedeværende, omtr. 20 Personer, bemærkede man foruden Festens Konge- og hans Søn, Prof. Clausen fra Kjøbenhavn. Ved Jndtrædelsen i Haven, omtrent Kl. 7 Eftermiddag, modtoges Adam Oehlenschlæger af Selskabets Bestyrelse og indførtes af Formanden, Dr. Wetterbergh, i den nordre Pavillon, som i den Anledning var rigt dekoreret med et laurbærkrandset, vel truffet Oliemaleri af Skialden, med Blomster, Faner og otte Skjolde, hvert af disse forsynet med Navnet paa en af Digterens berømte Arbeider. J Salen var der ogsaa opført et lille Theater, foran hvilket Skialden tog Sæde. Et af Selskabets Medlemmer, Frih. Huge Hamilton, første Direktør for de kgl. Skuespil, hilste nu den feirede Gjest med en udførlig og vellykket Velkomsttale, indeholdende en Fremstilling af Selskabets Stiftelse og Fremgang; han omtalte Kunstens nærværende Standpunkt i Sverrig, Skandinavien, sammenlignet med Kunsten, som den var for 40 Aar siden; de Kræfter, som havde frembragt disse forbausende Virkninger, og de trende Mænd, Skjalden Oehlenschlæger, Ling og Tegner, hos hvem disse Kræfter havde levet og arbeidet. Taleren hentydede til, at Adam Oehlenschlæger, var blandt dem den Eneste, som Selskabet nu kunde takke; mindede om den Dag, da Danmarks Adam laurbærkrandsede og omfavnede Sverrigs Esaias, og slog Broen over Øresundet, og endte med at anholde om, at Selskabet maatte ansee Nordens Sangerkonge som sit første Æresmedlem. Derpaa fremtraadte Dr. Wetterberg, og overrakte Skjalden det i en prægtig Fløielsmappe gjemte og af Hr. Wohlfart malede og forfattede Diplom som Æresmedlem. Skialden, som synlig rørt havde hørt paa Talen og ved Mindet om sin første Omfavnelse af Tegner brast i heftig Graad, syntes overrasket ved denne Artighed og takkede med hjertelige Ord, som han sluttede med et Leve for Tegners Minde. Nu afsang man en af Hr. C. A. Wetter berg forfattet Sang og paa Theatret viste der sig et smukt Tableau virant, forestillende Bragie. Derpaa fulgte et andet, smukt arrangeret Tableau, forestillende Sven, Dana og Nor i venlig og fast Forening. Under Musik fra tvende Orchestre foretog nu Skialden, fulgt af Selskabets Medlemmer, en Promenade i den store Have, gjennem ærbødigt og hjerteligt hilsende Skarer af Tilskuere og Tilskuerinder, hvoraf de sidste kastede for hans Fødder en riig og duftende Regn af levende Blomster. Denne Promenade var et Triumptog liig det, de svenske og norske Studenter holdt i Kjøbenhavn; men i saa Henseende saameget ærefuldere, som medens disse modtoges som Repræsentanter for deres Nationer og disses Sympathier hyldede man i Oehlenschlæger selve Personen. Omtrent Kl. 9 serveredes der en Souper a la fourchette eller en saakaldet "Serge i den søndre Pavillon, og efterat Selskabet derpaa atter havde samlet sig i den nordre, fremtraadte kongl. Sekretair Hylten Cavallius og proponerede i en Tale den store Skialds Skaal, der modtoges med stormende Hurraraab. Denne Skaal besvarede Ø. med hjertelige Ord. bød et taknemligt og varmt Farvel, idet han forbeholdt sig, at Jngen af Selskabets Medlemmer, som besøger Kjøbenhavn, maa unddrage sig for at give ham Leilighed til at besvare den svenske Gjestfrihed, han her havde erfaret. Efterat Hofprædikant Wenn strøm havde oplæst et Digt til Gjesterne Oehlenschlæger og Clausen, foreslog Prost Afgelis dennes Skaal. Professor Clausen besvarede den med en ypperlig, improviseret Tale, værdig en af Danmarks fornemste Talere. (B. T.)